CELEX: 62011CA0123
Language: sl
Date: 2013-02-21 00:00:00
Title: Zadeva C-123/11: Sodba Sodišča (četrti senat) z dne 21. februarja 2013 (predlog za sprejetje predhodne odločbe Korkein hallinto-oikeus – Finska) – A Oy (Svoboda ustanavljanja — Člen 49 PDEU — Davčna zakonodaja — Združitev matične družbe s sedežem v državi članici s hčerinsko družbo, ki ima sedež v drugi državi članici — Odbitje izgub s strani matične družbe, pri čemer so izgube nastale pri dejavnostih hčerinske družbe — Izključitev za hčerinske družbe nerezidentke)

20.4.2013   
            
            
               SL
            
            
               Uradni list Evropske unije
            
            
               C 114/9
            
         Sodba Sodišča (četrti senat) z dne 21. februarja 2013 (predlog za sprejetje predhodne odločbe Korkein hallinto-oikeus – Finska) – A Oy
   (Zadeva C-123/11) (1)
   
   (Svoboda ustanavljanja - Člen 49 PDEU - Davčna zakonodaja - Združitev matične družbe s sedežem v državi članici s hčerinsko družbo, ki ima sedež v drugi državi članici - Odbitje izgub s strani matične družbe, pri čemer so izgube nastale pri dejavnostih hčerinske družbe - Izključitev za hčerinske družbe nerezidentke)
   2013/C 114/10
   Jezik postopka: finščina
   
      Predložitveno sodišče
   
   Korkein hallinto-oikeus
   
      Stranka v postopku v glavni stvari
   
   
      Tožeča stranka: A Oy
   
      Predmet
   
   Predlog za sprejetje predhodne odločbe – Korkein hallinto-oikeus – Razlaga členov 49 PDEU in 54 PDEU – Svoboda ustanavljanja – Nacionalna davčna zakonodaja – Združitev hčerinske družbe, ki je končala svojo dejavnost v eni državi članici, z matično družbo s sedežem v drugi državi članici – Možnost prevzemne družbe, da v državi članici sedeža odbije ugotovljene izgube prevzete družbe, ki izvirajo iz njenih dejavnosti v drugi državi članici
   
      Izrek
   
   
               1.
            
            
               Člena 49 PDEU in 54 PDEU v okoliščinah primera v postopku v glavni stvari ne nasprotujeta nacionalni ureditvi, ki izključuje možnost, da matična družba, ki se združi s hčerinsko družbo, ki ima sedež v drugi državi članici in preneha opravljati svojo dejavnost, odbije svoj obdavčljivi dohodek zaradi izgub, ki so tej hčerinski družbi nastale v davčnih obdobjih pred združitvijo, zatorej ta nacionalna ureditev dovoljuje takšno možnost, kadar je združitev izvedena s hčerinsko družbo rezidentko. Vendar je takšna nacionalna ureditev nezdružljiva s pravom Unije, če matični družbi ne daje možnosti dokazati, da je njena hčerinska družba nerezidentka izčrpala možnosti uveljavljanja teh izgub in da ne obstaja možnost, da bi jih bodisi ona sama bodisi nekdo tretji lahko uveljavljal v državi rezidentstva iz naslova bodočih obdobij.
            
         
               2.
            
            
               Pravila izračuna izgub hčerinske družbe nerezidentke za namen prevzema izgub s strani matične družbe rezidentke pri dejanju, kakršno je v postopku v glavni stvari, ne smejo pomeniti neenakega obravnavanja glede na pravila izračuna, ki bi se uporabljala, če bi bila združitev izvedena s hčerinsko družbo rezidentko.
            
         
      (1)  UL C 145, 14.5.2011.